钦定古今图书集成/明伦汇编/氏族典/第428卷 > 赵师雄
## 钦定古今图书集成/明伦汇编/氏族典/第428卷 > 赵师雄

按《尚友录》：“师雄，雎阳人，开皇中，过广州南海县罗浮
山。天寒日暮，见林间酒肆旁茅舍一美人淡妆靓色，
素服出迎。时残雪未消，月色微明，师雄与语，极清丽，
芳香袭人。乃与扣酒家门共饮。一绿衣童子歌笑，师
雄不觉醉卧。既觉，但觉风寒相袭，东方未明，熟视，乃
在大梅树下，有翠羽嘈喞其上，月落参横，惆怅而已。”